**ORDIN Nr. 3**

**din 6 ianuarie 2011**

**pentru aprobarea Normelor metodologice de avizare şi autorizare privind securitatea la incendiu şi protecţia civilă**

Publicat în: Monitorul Oficial Nr. 36 din 14 ianuarie 2011

    Având în vedere prevederile [art. 17](javascript:OpenDocumentView(124387,%202277138);) alin. (1) şi (2) şi ale art. 30 alin. (9) din Legea nr. 307/2006 privind apărarea împotriva incendiilor, cu modificările ulterioare, ale [art. 7](javascript:OpenDocumentView(124359,%202276619);), art. 9 alin. (1) lit. g), art. 20 alin. (1) lit. k), art. 24 alin. (3), art. 30 alin. (1) lit. b) şi ale art. 45 alin. (5) din Legea nr. 481/2004 privind protecţia civilă, republicată, cu modificările ulterioare, şi ale [art. 5](javascript:OpenDocumentView(125337,%202294053);) alin. (1) din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare,

    în temeiul [art. 7](javascript:OpenDocumentView(130769,%202373966);) alin. (4) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Administraţiei şi Internelor, aprobată cu modificări prin Legea nr. 15/2008, cu modificările şi completările ulterioare,

    ministrul administraţiei şi internelor emite următorul ordin:

    Art. 1 - Se aprobă Normele metodologice de avizare şi autorizare privind securitatea la incendiu şi protecţia civilă, prevăzute în anexa care face parte integrantă din prezentul ordin.

    Art. 2 - Inspectoratul General pentru Situaţii de Urgenţă, prin inspectoratele judeţene şi al municipiului Bucureşti, va lua măsuri pentru ducerea la îndeplinire a dispoziţiilor prezentului ordin.

    Art. 3 - La data intrării în vigoare a prezentului ordin, [Ordinul](javascript:OpenDocumentView(121858,%202237236);) viceprim-ministrului, ministrul administraţiei şi internelor, nr. 80/2009 pentru aprobarea Normelor metodologice de avizare şi autorizare privind securitatea la incendiu şi protecţia civilă, publicat în Monitorul Oficial al României, Partea I, nr. 326 din 15 mai 2009, cu modificările ulterioare, se abrogă.

    Art. 4 - Prezentul ordin se publică în Monitorul Oficial al României, Partea I.

Ministrul administraţiei şi internelor,

Constantin-Traian Igaş